CELEX: 62018CA0583
Language: sl
Date: 2020-03-12 00:00:00
Title: Zadeva C-583/18: Sodba Sodišča (deveti senat) z dne 12. marca 2020 (predlog za sprejetje predhodne odločbe Oberlandesgericht Frankfurt am Main – Nemčija) – Verbraucherzentrale Berlin eV/DB Vertrieb GmbH (Predhodno odločanje – Varstvo potrošnikov – Direktiva 2011/83/EU – Področje uporabe – Pogodba o opravljanju storitev – Člen 2, točka 6 – Pogodba za storitve potniškega prevoza – Člen 3(3)(k) – Kartice, ki dajejo pravico do znižanja cen ob poznejši sklenitvi pogodb na področju prevoza potnikov – Spletna prodaja takih kartic brez obvestitve potrošnika o pravici do odstopa od pogodbe)

29.6.2020   
            
            
               SL
            
            
               Uradni list Evropske unije
            
            
               C 215/11
            
         
      Sodba Sodišča (deveti senat) z dne 12. marca 2020 (predlog za sprejetje predhodne odločbe Oberlandesgericht Frankfurt am Main – Nemčija) – Verbraucherzentrale Berlin eV/DB Vertrieb GmbH
      (Zadeva C-583/18) (1)
      
      (Predhodno odločanje - Varstvo potrošnikov - Direktiva 2011/83/EU - Področje uporabe - Pogodba o opravljanju storitev - Člen 2, točka 6 - Pogodba za storitve potniškega prevoza - Člen 3(3)(k) - Kartice, ki dajejo pravico do znižanja cen ob poznejši sklenitvi pogodb na področju prevoza potnikov - Spletna prodaja takih kartic brez obvestitve potrošnika o pravici do odstopa od pogodbe)
      (2020/C 215/13)
      Jezik postopka: nemščina
      
         Predložitveno sodišče
      
      Oberlandesgericht Frankfurt am Main
      
         Stranki v postopku v glavni stvari
      
      
         Tožeča stranka: Verbraucherzentrale Berlin eV
      
         Tožena stranka: DB Vertrieb GmbH
      
         Izrek
      
      
                  1.
               
               
                  Člen 2, točka 6, Direktive 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta je treba razlagati tako, da pojem „pogodba o opravljanju storitev“ zajema pogodbe, katerih predmet je potrošniku ob poznejši sklenitvi pogodb o prevozu potnikov omogočiti znižanje cene.
               
            
                  2.
               
               
                  Člen 3(3)(k) Direktive 2011/83 je treba razlagati tako, da pogodba, katere predmet je potrošniku ob poznejši sklenitvi pogodb o prevozu potnikov omogočiti znižanje cene, ne spada pod pojem „pogodb[a] za storitve potniškega prevoza“ in zato spada na področje uporabe te direktive, vključno z njenimi določbami o pravici do odstopa od pogodbe.
               
            
         (1)  UL C 455, 17.12.2018.